Hukuncin kotun koli: Allah ya warkar da jahar Bayelsa – In ji Diri ▷ Legit.ng
Hukuncin kotun koli: Allah ya warkar da jahar Bayelsa – In ji Diri
13 days ago 2441 views by Aisha Musa
- Sanata Douye Diri, zababben gwamnan Bayelsa ya bayyana cewa Allah ya warkar da jahar ta hukuncin kotun koli wacce ta soke zaben dan takarar jam’iyyar APC, David Lyon sannan ta dawo dashi a matsayin wanda ya lashe zaben
- Diri ya yi magane ne yayinda hukumar zabe mai zaman kanta (INEC) ke gabatar masa da takardar shaidar cin zabe a hedkwatar hukumar da ke Abuja
- Hukumar zabe ta Diri da mataimakinsa, Lawrence Ewhrujiakpo da takardarsu na shaidar cin zabe
Zababben gwamnan jahar Bayelsa, Sanata Douye Diri, ya bayyana cewa Allah ya warkar da jahar Bayelsa ta hukuncin kotun koli wacce ta soke zaben dan takarar jam’iyyar All Progressives Congress (APC) David Lyon sannan ta dawo dashi a matsayin wanda ya lashe zaben.
Diri ya yi magane ne yayinda hukumar zabe mai zaman kanta (INEC) ke gabatar masa da takardar shaidar cin zabe a hedkwatar hukumar da ke Abuja.
A cewarsa: “Ba zan taba mantawa da bangaren shari’a ba, shine madogarar talaka na karshe. Da wannan abun da ya faru, Allah ya warkar da jaharmu ta Bayelsa. A tsakakkanin wannan lokacin, Allah ya kai mu ga tafarkin sasanci da yafiya."
An gabatar wa da Diri da mataimakinsa, Lawrence Ewhrujiakpo da takardarsu na shaidar cin zabe, a wani taro da aka gabatar a hedkwatar INEC.
A baya mun ji cewa zanga-zanga ya barke a sassan Yenegoa, babbar birnin jihar Bayelsa kan shari'ar kotun kolin tarayya da ta hana rantsar da Cif David Lyon, a matsayin gwamnan jihar.
Dubunnan mata sun tare manyan hanyoyin jihar domin inda suka lashi takobin cewa babu wanda za'a rantsar gwamnan jihar Bayelsa yau.
Ana saura awanni kasa da 24 da rantsar da sabon gwamna, kotun koli a ranar Alhamis ta fitittiki David Lyon a matsayin zababben gwamnan jihar Bayelsa tare da mataimakinsa, Biobarakuma Degi-Eremienyo bayan sun lashe zaben 16 ga Nuwamba 2019.
Bayelsa State News TodayPDP Latest NewsHausa NewsSiyasar Najeriya Latest NewsBayelsa Elections 2019